A BIZOTTSÁG HATÁROZATA
(2005. augusztus 4.)
a 93/52/EGK határozat Olaszország egyes régióinak brucellózismentessé (B. melitensis) nyilvánítása, és a 2003/467/EK határozat Olaszország egyes tartományainak szarvasmarha-brucellózistól mentessé és Piemonte régió a szarvasmarhák enzootikus leukózisától mentessé nyilvánítása tekintetében történő módosításáról
(az értesítés a C(2005) 2932. számú dokumentummal történt)
(EGT vonatkozású szöveg)
(2005/604/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete II. 7. és D. melléklete I.E. pontjára,
tekintettel a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelve (2) és különösen annak A. melléklete 1. fejezetének II. pontjára,
mivel:
(1)
Az egyes tagállamok vagy régiók brucellózisra (B. melitensis) vonatkozó követelményeknek való megfelelősége rögzítéséről és hivatalosan brucellózismentes tagállammá, illetve régióvá nyilvánításáról szóló, 1992. december 21-i 93/52/EGK bizottsági határozat (3) felsorolja a tagállamok azon régióit, amelyeket a 91/68/EGK irányelvnek megfelelően hivatalosan brucellózistól (B. melitensis) mentesnek nyilvánítottak.
(2)
A Marche és Piemonte régiókban a juh- és kecskegazdaságok legalább 99,8 %-a hivatalosan brucellózismentes gazdaság. Továbbá a fenti régiók vállalták, hogy teljesítik a 91/68/EGK irányelvben meghatározott bizonyos egyéb feltételeket az érintett tartományok brucellózismentessé történő nyilvánítását követően elvégzendő szúrópróbaszerű vizsgálatok tekintetében.
(3)
A Marche és Piemonte régiót ezért a juh- és kecskegazdaságok tekintetében hivatalosan brucellózismentessé (B. melitensis) kell nyilvánítani.
(4)
A tagállamok tuberkulózismentes, brucellózismentes és szarvasmarhák enzootikus leukózisától mentes régióinak listáit az egyes tagállamok, vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusza megállapításáról szóló, 2003. június 23-i 2003/467/EK bizottsági határozat (4) állapítja meg.
(5)
Olaszország benyújtotta a Bizottsághoz azt a dokumentációt, amely Piemonte régió Alessandria, Asti, Biella, Novara, Verbania és Vercelli tartományának vonatkozásában igazolja a 64/432/EGK irányelvben előírt vonatkozó feltételeknek való megfelelőséget, annak érdekében, hogy a fent említett tartományokat szarvasmarha állományaik tekintetében hivatalosan brucellózismentessé nyilvánítsák.
(6)
Ezenkívül Olaszország benyújtotta a Bizottsághoz azt a dokumentációt, amely Piemonte régió vonatkozásában igazolja a 64/432/EGK irányelvben előírt vonatkozó feltételeknek való megfelelőséget, annak érdekében, hogy a fent említett régiót szarvasmarha-állományai tekintetében hivatalosan a szarvasmarhák enzootikus leukózisától mentessé nyilvánítsák.
(7)
Az Olaszország által benyújtott dokumentáció értékelését követően Piemonte régió Alessandria, Asti, Biella, Novara, Verbania és Vercelli tartományait hivatalosan szarvasmarha-brucellózistól mentessé, a Piemonte régiót pedig hivatalosan a szarvasmarhák enzootikus leukózisától mentessé kell nyilvánítani.
(8)
A 93/52/EGK és a 2003/467/EK határozatokat ezért ennek megfelelően módosítani kell.
(9)
Az e határozatban előirányzott intézkedések összhangban állnak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 93/52/EGK határozat II. melléklete e határozat I. mellékletének megfelelően módosul.
2. cikk
A 2003/467/EK határozat II. és III. melléklete e határozat II. mellékletének megfelelően módosul.
3. cikk
Ennek a határozatnak a tagállamok a címzettjei.
Kelt Brüsszelben, 2005. augusztus 4-én.